Ekonomiese aanwysers wat bekend gemaak is toon baie duidelik die swak stand van die plaaslike ekonomie en gevolglik lyk die vooruitsigte vir die res van die jaar nie te waffers nie. Die Absa Aank-oopbestuurdersindeks (PMI) het in Augustus tot 43.4 punte verswak, vanaf 51.1 in Julie. Dit is die laagste vlak in 13 maande vir ŉ sektor wat 13% van die BBP verteenwoordig. ŉ Syfer laer as 50 dui op swakker be-drywighede in vervaardiging.